સાહિત્‍ય એ જીવનનું પ્રતિબિંબ છે. શિલ્‍પકલા એ સભ્‍યતા સંસ્‍કૃતિનું પ્રતિબિંબ છે. ભારત વર્ષની સંસ્‍કૃતિ ભાવના પ્રધાન છે અને તેથી જ ભારતીય શિલ્‍પમાં પણ એ જ દૃષ્‍ટિગોચર થાય છે. ભારત વર્ષમાં એક વખતે શિલ્‍પકલા ઘણી જ ઉંચી હદે પહોંચી હતી. આજ સુધી આ શિલ્‍પ કલાને રાજ્‍યાશ્રય અને સામાન્‍ય જન સમુહ તરફથી ભારે ઉત્તેજના મળતા રહ્યા હતા અને તેથી જ તે આટલી હદે પહોંચી શકી હતી. પણ હમણા પશ્ચિમી સંસ્‍કૃતિના ઝપટે ચડેલો ભારત વર્ષનો જનસમાજ ભિન્‍ન રૂચી વાળો થતો જાય છે. પોતાની પ્રાચીન કલાનું ગૌરવ અને સૌંદર્ય સમજવાને બદલે અર્થ વિહીન પશ્ચિમી કલાનું અનુકરણ કરતો જાય છે. શિલ્‍પ કલા પ્રત્‍યેની આ ઉદાસિનતા એ દિવસે દિવસે બહુમૂલ્‍ય ભારતીય શિલ્‍પનો ઘટાડો કર્યો છે તેથી જ આપ સહુને એક શિલ્‍પી તરીકે અરજ છે કે ભારતીય શિલ્‍પ પ્રત્‍યેની જાગૃતિ અતી આવશ્‍યક છે. તેમ અજય અને ભાવેશ સોમપુરા કહે છે.